# Doping

### Iz Wikipedije, proste enciklopedije

Doping so snovi umetnega izvora in vplivajo na športnike, tako fizično kot psihično. To so snovi, ki po eni strani povečujejo mišično maso, vendar imajo tudi veliko hudih stranskih učinkov. Znano je, da jih uporabljajo predvsem profesionalni športniki, čeprav so v devetdesetih letih takšne snovi začeli uporabljati tudi pri amaterskih športih, kar je zelo zaskrbljujoče.

Doping je uporaba ali dajanje tekmovalcu snovi, ki bi lahko umetno izboljšale njegove fizične in mentalne sposobnosti, s katerimi se poveča vzdržljivost in moč. Tekmovalci ponavadi trenirajo cele dneve, na tekmovanjih morajo dati od sebe vse, do onemoglosti, zato imajo fizioterapijo, razne masaže, točno predpisano hrano, pijačo in kljub vsemu temu je nekaterim potrebno pomagati tudi s prepovedanimi snovmi.

Najverjetneje je doping nastal s športom, to pomeni že zelo zgodaj in prvi, ki naj bi uporabil doping, je bil Filipide, ki je prinesel v Atene sporočilo o zmagi v Maratonu. Takrat je moral preteci zelo veliko razdaljo, zato je zaužil snov imenovano OOP- mešanico tobaka in drugih snovi, s katero so drogirali tekmovalne konje leta 800. Droga je tako močno vplivala nanj, da se ni zavedal, da mu odpoveduje srce, zato je predal sporočilo in takoj umrl.

Kot vsi vemo, je doping prepovedan ne samo zato, ker mora v športu veljati pravica o enakosti, ampak tudi zaradi želje po preprečitvi hudih zdravstvenih posledic na tekmovalcih. Seznam nedovoljenih snovi je iz dneva v dan daljši in iz dneva v dan je te snovi težje odkrivati, saj biotehnologija, ki odkriva nove snovi (doping), napreduje z izredno hitrostjo. Mogoče pa se bo v bodočnosti le spremenilo kaj na bolje.

## [uredi] Stranski učinki dopinga

Povzroči lahko infarkt, povečanje krvnega pritiska, nastanek strdkov v žilah, trombozo, razne vrste rakavih obolenj ali celo takojšnjo smrt, če je odmerek prevelik. Boj proti dopingu bi morali še bolj poostriti. Policijska pooblastila bi morala biti večja in policija bi morala delovati bolj neizprosno, tako kot se je to zgodilo v Franciji, ko so policisti dobesedno vdrli v hotelske sobe tekmovalcev in jih veliko zasačili pri jemanju nedovoljenih snovi z namenom izboljšanja kondicije. Na žalost veliko držav na tem področju nima dobro urejenih zakonov, zato se tekmovalci in njihovi zdravniki, zlahka izognejo kazenskim ovadbam in ostajajo nekaznovani. Žalostno je, da se doping počasi razširja tudi na amaterske športe, in da jih jemljejo že tudi mladoletniki po vzgledu njihovih "herojev", ki jih obožujejo. Pri tem nosijo velik del krivde tudi mediji, ki kljub temu, da je športnik spoznan za krivega in obsojen za kaznivo dejanje, še vedno trdijo nasprotno, ga zagovarjajo in še vedno prikazujejo kot super športnika, ki je bil samo žrtev spletk nasprotnikov. Prav bi bilo, da bi prikazali ljudem resnično zgodbo o športniku, ki je v preveliki želji po zmagah, slavi, denarju… in tudi pod pritiskom svoje ekipe in celotnega aparata, ki ga obdaja in ki na račun njegovih zmag ogromno zasluži, pripravljen žrtvovati svoje zdravje in tudi mlad umreti.

## [uredi] Zunanje povezave

Doping je tudi
v Wikislovarju, prostem slovarju.
Vzpostavljeno iz »http://sl.wikipedia.org../../../d/o/p/Doping.html«

Kategorija: Šport

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje